Presidenca e Ronald Reganit në sytë e bashkëpunëtorëve - 2004-06-09
Presidenti Regan mundësoi një zhvendosje të politikës amerikane drejt kahut konservator dhe udhëhoqi përpjekjet për shpërbërjen e Bashk
Ronald Reagani e cilësoi Bashkimin Sovjetik “perandori e së keqes” dhe iu përkushtua gjatë dy mandateve të tij përpjekjeve për ta shpërbërë atë. Por pas vdekjes së tij, ish-presidenti sovjetik Mikhail Grbaçov, e kujtoi me nderim jetën e këtij udhëheqësi. Zoti Gorbaçov shkroi në gazetën New York Times se ish-presidenti Reagan riktheu fuqinë ushtarake të Amerikës dhe i bëri sfidë komunizmit sovjetik gjatë mandatit të tij të parë, ndërkohë që u përqëndrua në përpjekjet për paqe gjatë mandatit të dytë. Dy udhëheqësit u angazhuan në një dialog që i dha fund Luftës së Ftohtë dhe presidenti Reagan tha se Bashkimi Sovjetik nuk ishte më perandori e së keqes. Disa nga përkrahësit më të zjarrtë të presidentit Reagan u tronditën nga këto ndryshime, por shefi i personelit të zotit Reagan, Don Regan, thotë se presidenti kishte pasur gjithmonë këtë pikësynim. Martin Anderson, ish-këshilltar i presidentit për çështjet e politikës së brendshme, sjell si shembull një fjalim që zoti Reagan dha në vitin 1963: Lee Edwards, analist në fondacionin Heritage thotë se presidenti nuk shikonte rrugëdalje tjetër nga Lufta e Ftohtë, përveç fitores së Amerikës. Kjo e tronditi Washingtonin, pasi konsiderohej si një rrugëdalje pa konsideratë për diplomacinë. Por Regani kishte një tjetër mendim: Zoti Anderson shton se e folura e tij e thjeshtë, natyra miqësore dhe sensi i humorit pëlqeheshin nga njerëzit, por kishte shumë nga ata që nuk e vlerësonin shumë presidentin nga ana e inteligjencës. Për këtë arsye zoti Edwards lexoi me mijëra shënime dhe letra të presidentit, nga të cilat zbulohet natyra e tij shumë kureshtare dhe etja për njohuri: Por ai nuk ishte dogmatik dhe nuk dinte vetëm të jepte urdhëra. Ai kishte edhe aftësinë të ndryshonte opinione, thotë Ken Tomlinson, kryetar i bordit të guvernatorëve të Byrosë Ndërkombëtare të Transmetimeve, i cili udhëtoi shpesh me presidentin gjatë fushatës së tij në vitin 1980: Zoti Regan u përqendrua në objektivin e përgjthshëm duke i lënë hollësitë në duart e të tjerëve. Kur vartësit nuk ndoqën kursin e parashikuar, ndodhi skandali Iran-Kontra: shitja e armëve që ishte parashikuar për Iranin me qëllim që të liroheshin pengjet që mbaheshin në Liban dhe përdorimi i fondeve për kryengritësit anti-komunistë në Nikaragua. Ata që përpiqen të gjejnë rrënjët e ndjenjave anti-komuniste të zotit Regan, duhet të shohin me kujdes vitet e tij si aktor hollivudi, kur zoti Regan ishte kryetar i Shoqatës së Aktorëve të Kinemasë dhe anëtar i Partisë Demokrate. Gjatë protestave dhe grevave të aktorëve, ai u ndesh shpesh me organizatorët komunistë të këtyre protestave. Ata e kërcënuan shpesh dhe ai mbante një revole për vet-mbrojtje. Pas këtyre ngjarjeve, ai hyri në radhët e Partisë Republikane dhe filloi ngjitjen e qëndrueshme politike në postin e guvernatorit të Kalifornisë dhe më pas në Shtëpinë e Bardhë si president i Shteteve të Bashkuara. //kk//